වාරිමාර්ග දෙපාර්තමේන්තුවේ ජල කළමනාකාරණ අංශයේ අධ්‍යක්ෂිකා ප්‍රේමා හෙට්ටිආරච්චි සදහන් කළේ පහත්බිම්වල වෙසෙන ජනතාව මේ පිළිබදව අවධානයෙන් පසුවන ලෙසයි.වෙහෙරගල, තබ්බෝව, මව්ආර සහ රාජාංගනය යන ජලාශවල ද වාන් දොරටු විවෘත කර තිබෙනවා.දියවන්නා ඔයේ ද ජල මට්ටම ද ඉහළ ගොස් ඇති බැවින් පාර්ලිමේන්තු භූමියට ජලය ගලා ඒම වැළැක්වීම සඳහා වැලි කොට්ට යොදා ඇති බව නියෝජ්‍ය මහලේකම් නීල් ඉද්දවල කියා සිටියා.මේ අතර අධික වැසි හේතුවෙන් මාතලේ, බදුල්ල, මොණරාගල, මහනුවර, නුවරඑළිය, රත්නපුර, කෑගල්ල, කළුතර සහ කුරුණෑගල යන දිස්ත්‍රික්කවලට ඊයේ නිකුත් කරන ලද නාය යාමේ අනතුරු ඇගවීම තවදුරටත් ක්‍රියාත්මකයි.පස් කඳු කඩා වැටීම හේතුවෙන් කෑගල්ල විකල්ප මාර්ගය තාවකාලිකව වසා දමා තිබෙනවා.